Groepe mense in ander kamers, wat dit onmoontlik maak om te rus, baie lawaaierig tot laat in die nag. Die bestuur het geen beheer nie. Ons sal nie weer hier bly nie. Slegte ervaring.
Ons het in die donker daar aangekom. Aanwysings na huisie nie baie duidelik nie. Vloere was nie skoon nie.
Ek het 'n alleenstaande unit geboek. 2 kamers met badkamer. Met aankoms toe gee hul my 'n enkelkamer in hotel-gang. Toilet se rand was vuil, die vloer in kamer was nie gewas. Sal nie aanbeveel.
Ek het die verblyf baie geniet en sal definitief weer eens teruggaan, net een ding wat my af gesit het is toe ek extra betaal vir die cabin wat ek in gebly het was my card gegooi op die tafel, dit is baie onprofessioneel en het my baie afgesit.
Was 'n baie lekker naweek, die badkamer kort aandag. Verder was daar 'n geraas by die boskroeg van motorfietsryers. Sou verkies het vir meer privaatheid.
Die personeel het die ekstra myl geloop om ons oorbly vir ons gemaklik te maak. Hotelkamer was mooi en baie netjies.
Tydens my besoek het dit baie gereën en ons moes die hele aand in die houthuisie deurbring. Die klein sitkamer skep nie 'n baie gesellige atmosfeer nie. Die kragpunte in die kombuis is ook te min, om die mikrogolfoond van krag te voorsien moet jy die yskas se kragprop uithaal.
Bains Lodge is presies wat die foto's wys. Die plekkie was skoon, netjies met alles wat jy nodig het. Baie vriendelike ontvangs.
Ons is in die permanente blok gehuisves. Die plek was raserig want mense bly daar. Dit het soos 'n woonstelkompleks gevoel waar mense op hulle stoep braai en wasgoed openlik op hul balkonne hang. Regtig? Teen R799 'n nag? Dis malligheid.
Vuil, het 'n reuk, geen warm water. Het geskuif na 'n ander kamer en die stort baie vuil gevind. Die ingangshek na "A" waar ek gebly was gebreek en ek moes deur die kompleks stap om by my kamer uit te kom. Die plek benodig ernstige opknapping. Sal nooit weer daar gaan bly nie. Aaklige plek.
Dit was veilig gewees. Die diens by ontvangs was baie vriendelik gewees. Vir die prys wat betaal is het die kamer voldoen aan die vereistes. Die een handdoek was 'n bietjie vuil gewees, maar verder was daar geen klagtes nie. Ek sal Bains Lodge aanbeveel vir mense wat 'n plek nodig het om te slaap oornag.
Was ingeboek in Log Cabin no2. Eerstens was kamers baie kleiner as wat geadverteer is. Tweedens was die gebou uiters vuil binne. Ek kon nie glo dat hulle iemand in so 'n plek inboek nie. Indien foto's verlang kan ek aanstuur. Nadat ons gaan kla het het hulle ons na 'n Honeymoon Suite geskryf sonder enige exstra koste. Daardie kamer was regtig baie netjies en het ons lekker daar oornag.
Alles was baie netjies en skoon. Al wat gepla het was die musiek van nabygeleë kuierplekke wat tot in die vroeë oggendure aangehou het.
Die lodge hotel is mooi met vriendelike personeel. Ongelukkig was daar raserige persoon van die kroeg daar 3h00 die oggend wat ons wakker gemaak het en daarna het persoon sy kar geref vir n halfuur lank tot so 4.30. Andersins is die matrasse en ander geriewe op 'n standaard vlak.
Dit was die perfekte oornagblyplek vanaf Gauteng tot in die Kaap. Ons kon baie laat die aand arriveer omdat die ontvangs 24 uur oop is. Die personeel is baie vriendelik. Die kamer is skoon en slaapplek was baie gerieflik. Ons het baie vroeg die volgende oggend na 'n goeie nagrus met ons reis Kaap toe begin en geen probleme met die personeel by ontvangs gehad nie. Hulle was nog net so vriendelik soos toe ons aangekom het.
Ons het baie lekker gebly, plek was netjies ten alle tye, familie het baie geniet met die diere wat tussen ons blyplekke geloop het. Dit was baie opwinend vir my kind gewees en ons sal definitief weer daar bly.
Van die oomblik van aankoms is ek vriendelik ontvang. Geen onnodige probleme. Vinnige diens en net mooi niks was uit sy plek. Alles was netjies en skoon en baie gerieflik. Baie dankie vir 'n heerlike aand.
Daar word 'n klub bedryf aan die voorkant. Ons kamer was agter dit - die "aircon" van klub het gedruis en daar was deur die nag ook mense wat rondbeweeg het.
Ek vra groot onverskoning dat u nie die verblyf ten volle geniet het nie. Ons het ander standaard kamers wat verder van die geraas af is, maar was ongelukkig reeds vol bespreek. In so geval, as ons gaste ontevrede is, skuif ons altyd na 'n ander kamer toe. Ek is jammer as dit nie met u gebeur het nie. Ons hout huisies word een vir een opgegradeer en heeltemal oor gedoen. Ek is baie bly as u hulle as beter ervaar het. Ons streef om ons gaste tevrede te stel, en hoop dat u weer ons n kans sal gee om u standpunt te verander.
Hoewel die diens en netheid wonderlik was, was daar naby ons kamer 'n "bar" en ons het gereis van Pretoria, ons het vreeslik gesukkel om te slaap met die geraas.
Slegste nag se slaap ooit by 'n lodge. Die kliënte word akkommodasie naby 'n pub gegee (dis langs die kamers) waar die musiek elke dag tot 4 uur in die oggend aanhou. Ontvangs kon mens nie in die hande kry nie of gebel kry na 2 in die middag nie en toe ek die kontaknommer gegoogle het, het hulle net vir my gesê hulle weet nie hoe om die situasie te hanteer nie en kon nie 'n oplossing gee nie. Absolute mors van geld.
Die parkering vir A-Blok waar ek geplaas was is hopeloos te ver van die kamer af, plus jy moet in die aand uit klim om die elektriese hek met die "tag" oop te maak, glad nie gerieflik as dit so koud is nie. Parkering moet definitief aandag kry, sal nie weer in A-blok bly nie.
Die blyplek was nie gereed vir gaste nie en ons moes teruggaan ontvangs toe waar daar 'n ander plek aan ons gegee is, maar twee van vier beddens was gebreek.
Ek verwys na bespreking vir my ouers, wat vanaf Kaapstad gereis het om ‘n familie begrafnis by te woon, gemaak het op 30 Junie 2016. Alhoewel die gastekamer baie gerieflik en skoon was, het die kroeg ondraaglike harde musiek vanaf 22:00 die aand tot 04:00 die volgende oggend gemaak. Nodeloos om te sê dat daar glad nie gerus en geslaap kon word nie. Hulle het op verskeie geleenthede deur die nag die ontvangs in kennis gestel van die harde geraas. Blykbaar het die persoon wat aan diens was die kroegman gevra om die musiek sagter te sit maar sy versoek was geignoreer. Ten en einde laaste die SAP gekontak om ‘n klag van rusverstoring te lê. Die oornag-ondervinding was om die minste te sê uiters onaangenaam. Ons versoek dat dat die oornagkostes terugbetaal word omrede ons baie teleurgesteld met die ondervinding. Ons was tot op hede ook nog nie deur Bains Gastehuis gekontak of terugvoer gegee rondom ons versoek nie.
Ons het in no 1. geslaap wat by skoonmaakpersoneel se teekamer was, so van baie vroeg af raas hulle. Ek het ook in vullisdromme vasgekyk wanneer ek by deur uitloop. Personeel hang letterlik oor dromme en staar jou aan wanneer jy jou deur oopsluit.
Dis was 'n eerste keer vir my om deur die nag heeltyd wakker te word as gevolg van miere in my bed. Moet sê: dan vat ek eerder "bedbugs". Dit was ook nie skoon genoeg na my sin nie.